Diari Oficial de la Generalitat Valenciana


Sumari del DOGV 3223, del 16-04-1998 (1998/2552)

RESOLUCIÓ de 31 de març de 1998, del Rectorat de la Universitat de València, per la qual convoca a concurs públic una plaça de becari d’investigació en el Departament de Didàctica i Organització Escolar de la Facultat de Filosofia i Ciències de l’Educació.
----------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3223

Data del DOGV
:   16-04-1998

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1998/2552


Data del document
:   31-03-1998

Organisme emissor
:   Universitat de València

Tipus de document
:   Resolució

RESOLUCIÓ de 31 de març de 1998, del Rectorat de la Universitat de València, per la qual convoca a concurs públic una plaça de becari d'investigació en el Departament de Didàctica i Organització Escolar de la Facultat de Filosofia i Ciències de l'Educació. [1998/L2552]
  
Aquest rectorat, fent ús de les competències que li atribueix l'article 4t de l'ordre ministerial de 27 de març de 1986, i segons que estableixen els estatuts d'aquesta universitat, convoca a concurs públic una plaça de becari d'investigació, d'acord amb les següents
  
Bases de la convocatòria
  
1. Títol del projecte: «Work experience as an educational and training strategy: new approaches for the 21st century», dirigit pel professor Fernando Marhuenda Fluixá, del Departament de Didàctica i Organització Escolar de la Facultat de Filosofia i Ciències de l'Educació.
  
2. Nombre de places: 1.
  
3. Perfil de la beca
  
3.1 Requisits
  
3.1.1 Llicenciat en Filosofia i Ciències de l'Educació (Secció de l'Educació) o en Ciències Econòmiques (especialitat de Creixement i Planificació).
  
3.1.2 Alumne de tercer cicle (o compromís de matricular-s'hi).
  
3.2. Mèrits que es valoraran:
  
- Coneixements acreditats d'anglès.
  
- Experiència en realització d'enquestes, qüestionaris, etc.
  
- Experiència i/o coneixement acreditat de l'estructura i l'organització de les diferents formacions professionals i d'ocupació.
  
- Experiència i/o coneixement acreditat de matèries relacionades amb la investigació: pràctiques en empreses, formació professional, d'ocupació o contínua, relacions entre els sistemes educatiu i productiu.
  
Coneixement i/o experiència acreditada amb el maneig d'ordinadors: processador de textos, bases de dades, correu electrònic, internet.
  
3.3 Objectius del becari
  
Dissenyar i efectuar entrevistes a responsables de la formació professional en el sistema educatiu o en el productiu, i en l'administració. Realitzar estudis de camp sobre la formació per al i sobre el treball en centres de formació professional i en empreses. Organitzar una reunió de l'equip d'investigació a València. Revisar la bibliografia sobre el tema de la investigació. Elaborar informes sobre el progrés del projecte.
  
3.4 Condicions de la beca
  
3.4.1 Durada: 1 any prorrogable.
  
3.4.2 Dotació: 110.000 pessetes/mes brutes.
  
3.4.3 Incompatibilitat amb qualsevol altra beca o ajuda finançada amb fons públics o privats, així com amb qualsevol sou o salari, excepte els contractes derivats de l'aplicació de l'article 11 de la Llei de Reforma Universitària (Llei 11/1983, de 25 d'agost).
  
3.4.4 Aquesta beca no estableix relació laboral ni contractual amb la Universitat de València ni compromís quant a la posterior incorporació a la plantilla de la universitat.
  
3.4.5 El benefici d'aquesta beca podrà quedar sense efecte de no realitzar-se les aportacions econòmiques que, per projecte d'investigació, conveni o contracte amb la Universitat de València, donaren origen a aquesta convocatòria.
  
3.4.6 Igualment, la beca podrà quedar sense efecte per incompliment de les obligacions del becari, o per informe negatiu raonat del director de la beca.
  
3.4.7 La presentació de sol·licitud per a la concessió de la beca implicarà la total acceptació de les bases d'aquesta convocatòria per part del sol·licitant.
  
4. Documentació
  
Instància, certificat acadèmic detallat i currículum amb fotocòpia que justifique l'adequació al perfil proposat i els mèrits aportats.
  
5. Termini de presentació de sol·licituds
  
Les sol·licituds s'hauran de presentar en el registre general de la Universitat de València, durant els 15 dies hàbils següents a la data de publicació d'aquesta convocatòria, adreçades al Vicerectorat d'Investigació.
  
6. Procediment de selecció
  
Les sol·licituds seran avaluades per un tribunal delegat a l'efecte per la comissió d'investigació, segons el Reglament per a la Selecció de Becaris d'Investigació de la Universitat de València a càrrec de projectes d'investigació, aprovat per la Junta de Govern d'aquesta universitat el 28 de maig de 1993. Les decisions de caràcter científic no podran ser recorregudes.
  
7. Informació
  
Per a qualsevol informació sobre requisits i documentació, cal adreçar-se al Negociat d'Investigació de la Universitat de València.
  
Contra aquesta resolució, que posa fi a la fia administrativa, es podrà presentar un recurs contenciós administratiu davant el Tribunal Superior de Justícia de la Comunitat Valenciana, prèvia comunicació a la Universitat de València, segons que estableix l'article 110.3 de la Llei 30/1992, de Règim Jurídic de les Administracions Públiques i del Procediment Administratiu Comú, en el termini de dos mesos comptadors a partir de l'endemà de la data de publicació.
  
València, 21 de març de 1998.- El vicerector d'Investigació: Juli Peretó Magraner.
  
IV. ADMINISTRACIÓ DE JUSTÍCIA
  
a) EDICTES I CÈDULES DE NOTIFICACIÓ